Pernille Rosenkrantz-Theil (EL), 1999-04-20:
Enhedslisten og SF opfordrer, som I sikkert kan regne ud, salen til at stemme for det foreliggende forslag.
Forslaget skal sikre, at elever og studerende får et lige så sikkert arbejdsmiljø, som den arbejdende del af befolkningen har med den nuværende lovgivning.
Det handler om elever og studerende, der i 10-20 år af deres liv både på kort og lang sigt arbejder under uholdbare betingelser.
Der klages over dårlige toiletforhold, overfyldte klasselokaler og auditorier, dårlig belysning, elendige stole og borde, fugt og træk.
I maj 1995 blev der nedsat en arbejdsgruppe, der ligner
den nuværende arbejdsgruppe til forveksling, der først i 1996 kom med en rapport på området
Herefter led godt 1/3 af smerter i nakken og skuldre og godt 1/3 af koncentrationsbesvær.«
Og det præciseres faktisk i rapporten, jeg citerer igen:
»Kredsen fandt det sandsynligt, at elevernes problemer kunne skyldes indeklimaet eller andre forhold med tilknytning til inventar og bygningens indretning.« Et andet væsentligt eksempel fra rapporten lyder som følger, og jeg citerer igen: »Således angiver flere kredse, at de studerendes arbejde med stoffer og materialer indebærer en sundhedsmæssig risiko, fordi ventilationsforholdene ikke er i orden.
Det vil sige, at stinkskabene har ikke den nødvendige effekt, oplæring foregår ikke under afsug, eller der er ikke etableret anden form for procesventilation.«
Det var altså inden for det område, der i forvejen er omhandlet af lovgivningen.
Det er åbenbart ikke tilstrækkeligt. Med de eksempler, jeg nu har kortlagt, skulle det ligge klart, at der er tale om et udtalt behov for at være dækket af arbejdsmiljølovgivningen eller lignende lovgivning i både den teoretiske og den praktiske del af undervisningen.
De to ting kan ikke skilles ad.
Vi har igennem de seneste 10 år gentagne gange været vidner til, at elev- og studenterorganisationer i Danmark har mobiliseret bredt på et krav om forholdene for arbejdsmiljø, og det er faktisk ikke helt uden grund.
Det blev tidligere nævnt, at Sverige har lovgivning på det her område, og det er sådan, at elever og studerende har været omfattet af arbejdsmiljølovgivning i Sverige siden 1990.
Det har medført et fald i antallet af arbejdsulykker fra 1.600 i 1990 til 138 i 1995.
Det har altså medført et fald i antallet af arbejdsulykker fra 1.600 til 138 i 1995.
Tallene i sig selv burde faktisk være et åbenlyst incitament til at følge Sveriges gode eksempel og desuden langt om længe honorere de elev- og studenterorganisationer i Danmark, som længe har fremsat det krav.
Elever og studerende i Danmark har ikke mulighed for at kontakte Arbejdstilsynet, selv om der er åbenlyse arbejdsmiljøproblemer.
De er i stedet for henvist til en jungle af bestemmelser, og i sidste ende i grelle tilfælde kan de så henvende sig til embedslægen, som kun har mulighed for at henstille og vejlede skoler og institutioner, men som faktisk ikke har nogen som helst mulighed for at pålægge skoleejeren en forbedring af forholdene.
Den eneste rigtige løsning, når det gælder skoler og andre uddannelsesinstitutioner, er altså at lade elever og studerende komme ind under arbejdsmiljølovens generelle bestemmelser.
Vi har i forvejen et velfungerende arbejdsmiljøsystem, og det synes mest logisk at indplacere det under en eller anden form i det her system.
Det betyder nemlig også, at elever og studerende aktivt inddrages i bestræbelserne for et bedre arbejdsmiljø, og det er selvfølgelig både til gavn for deres konkrete situation og til gavn for det arbejdsmiljøarbejde, der skal lægges, når de kommer ud på arbejdsmarkedet.
Man kan altså sige, at der ligger et væsentligt opdragende aspekt i at lade elever og studerende skulle tage stilling til deres arbejdsmiljøsituation.
Det kan så undre, at Socialdemokratiet ikke vil stemme for, når de konstant går op og kritiserer Venstre, men det kan jo faktisk lyde lidt, som om Socialdemokratiet alligevel lader økonomien råde, når de skal stemme for eller imod det her forslag.
Igen: Enhedslisten og SF opfordrer alle til endelig at stemme for det her forslag, der efterhånden har været oppe nogle gange.